Manufaa ya kilimo katika uimarishaji wa uchumi wa Kenya

MANUFAA YA KILIMO KATIKA UIMARISHAJI WA UCHUMI WA KENYA 

Kilimo ni mojawapo ya shuguli ambazo nchi kama vile ya Kenya hujishugulisha nazo. Kilimo kina manufaa mengi sana, moja ni kuwa husaidia katika kuimarisha uchumi. 

Kilimo huimarisha uchumi kwa huleta nafasi za kazi. Sekta ya kilimo huhitaji wafanyi kazi kama vile wakulima ambao watalima shamba. Watu huajiriwa ili kufanya kazi mbali mbali katika shamba kama vile kupanda na kuvuna. Watu wakipata ajira, huimarisha viwango vyao vya maisha kwa vile watakuwa na hela zao na jambo hilo husaidia kuimarisha uchumi kwa vile wakenya wataweza kujitegemea.  
Ufunguzi wa biashara mbali mbali umewezekana kwa sababu ya kilimo. Kilimo kama vile ya mahindi, maharagwe na majani chai huleta ufunguzi wa maduka ambayo huuza bidhaa hizi. Wafanyabiashara hupata pesa kwa wingi kutokana na biashara ya uuzaji wa bidhaa za kilimo. Jambo hili huchangia katika kuimarisha uchumi kwa vile biashara itakua inaendelea kwa wingi na nchi ya Kenya itaweza kupata pesa. 
Uimarishaji wa uchumi pia hutokana na ukuaji wa viwanda vingi. Bidhaa za kilimo kama vile mahindi hutumika kama malighafi katika viwanda ili kutengeneza unga. Viwanda hivi, kama vile ya kusaga unga, husaidia kupunguza baa la njaa nchini. Pia katika viwanda hivyo mbalimbali, wakaazi wa Kenya huajiriwa ili kufanya kazi.  

Kilimo husababisha Kenya kujitegemea na kujiepusha na mikopo kutoka nchi za ngambo. Mikopo hii husababisha kuzorota kwa uchumi wetu. Kilimo huimarisha uchumi kwa kuuza bidhaa za kilimo katika nchi za nje na kupata fedha za kigeni. Bidhaa hizi ambazo zinauzwa ngambo zinastahili kutozwa kodi ya juu ili kuwezesha serikali kupata fedha za kutumia katika kuimarisha uchumi wa nchi.